CELEX: 32017D1839
Language: hr
Date: 2017-10-09 00:00:00
Title: Provedbena odluka Komisije (EU) 2017/1839 оd 9. listopada 2017. o izmjeni Provedbene odluke 2013/426/EU o mjerama za sprečavanje unošenja u Uniju virusa afričke svinjske kuge iz određenih trećih zemalja ili dijelova državnog područja trećih zemalja u kojima je potvrđena prisutnost te bolesti i o izmjeni Odluke 2011/78/EU (priopćeno pod brojem dokumenta C(2017) 6672) (Tekst značajan za EGP. )

11.10.2017   
            
            
               HR
            
            
               Službeni list Europske unije
            
            
               L 261/22
            
         PROVEDBENA ODLUKA KOMISIJE (EU) 2017/1839
   оd 9. listopada 2017.
   o izmjeni Provedbene odluke 2013/426/EU o mjerama za sprečavanje unošenja u Uniju virusa afričke svinjske kuge iz određenih trećih zemalja ili dijelova državnog područja trećih zemalja u kojima je potvrđena prisutnost te bolesti i o izmjeni Odluke 2011/78/EU
   
      
         (priopćeno pod brojem dokumenta C(2017) 6672)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (1), a posebno njezin članak 22. stavak 6.,
   budući da:
   
               (1)
            
            
               Afrička svinjska kuga veoma je zarazna i smrtonosna infekcija domaćih i divljih svinja, s potencijalom brzog širenja, osobito putem proizvoda dobivenih od zaraženih životinja i kontaminiranih neživih predmeta.
            
         
               (2)
            
            
               Zbog stanja u pogledu afričke svinjske kuge u Rusiji i Bjelarusu Komisija je donijela Provedbenu odluku 2013/426/EU (2) o utvrđivanju mjera kojima se, među ostalim, predviđaju odgovarajuće čišćenje i dezinfekcija „vozila za prijevoz životinja” kojima su se prevozile žive životinje i koja ulaze u Uniju iz tih dviju zemalja. Iste mjere proširene su na Ukrajinu Komisijinom Provedbenom odlukom (EU) 2015/1752 (3).
            
         
               (3)
            
            
               Nakon nedavnih obavijesti o izbijanju afričke svinjske kuge u Moldovi postojeće mjere čišćenja i dezinfekcije iz Provedbene odluke 2013/426/EU trebalo bi proširiti i na vozila koja ulaze u Uniju iz Moldove.
            
         
               (4)
            
            
               Popis trećih zemalja i dijelova državnog područja trećih zemalja u kojima je potvrđena prisutnost afričke svinjske kuge, kako je utvrđen u Prilogu I. Provedbenoj odluci 2013/426/EU, trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U Prilogu I. Provedbenoj odluci 2013/426/EU nakon riječi „Bjelarus” umeće se riječ „Moldova”.
   Članak 2.
   Ova je Odluka upućena državama članicama.
   
      Sastavljeno u Bruxellesu 9. listopada 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 24, 30.1.1998., str. 9.
   
   
      (2)  Provedbena odluka Komisije 2013/426/EU od 5. kolovoza 2013. o mjerama za sprečavanje unošenja u Uniju virusa afričke svinjske kuge iz određenih trećih zemalja ili dijelova državnog područja trećih zemalja u kojima je potvrđena prisutnost te bolesti i o izmjeni Odluke 2011/78/EU (SL L 211, 7.8.2013., str. 5.).
   
      (3)  Provedbena odluka Komisije (EU) 2015/1752 od 29. rujna 2015. o izmjeni Provedbene odluke 2013/426/EU o mjerama za sprečavanje unošenja u Uniju virusa afričke svinjske kuge iz određenih trećih zemalja ili dijelova državnog područja trećih zemalja u kojima je potvrđena prisutnost te bolesti i o izmjeni Odluke 2011/78/EU (SL L 256, 1.10.2015., str. 17.).